**Likumprojekta “Grozījumi Valsts un pašvaldību institūciju amatpersonu un darbinieku atlīdzības likumā”  
sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Valsts un pašvaldību institūciju amatpersonu un darbinieku atlīdzības likumā” mērķis ir sinhronizēt Valsts un pašvaldību institūciju amatpersonu un darbinieku atlīdzības likuma (turpmāk – Atlīdzības likums) 31. panta pirmo daļu, kas paredz kompensācijas samaksu par dzīvojamās telpas īri un komunālajiem maksājumiem, ar Militārā dienesta likuma 55. panta trešo daļu, kas paredz profesionālā dienesta karavīru nodrošināšanu, nepieciešamības gadījumā, ar Aizsardzības ministrijas valdījumā esošu dienesta dzīvojamo telpu. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts ir izstrādāts pēc Aizsardzības ministrijas un Nacionālo bruņoto spēku iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Dzīvojamās telpas īres kompensācija karavīriem ārējā normatīvajā regulējuma pastāv kopš 1992.gada 4.novembra likuma “Par Aizsardzības spēkiem” pieņemšanas. Ar šīs kompensācijas izmaksu saistīts regulējums tika iekļauts 2002.gada 30.maijā pieņemtajā Militārā dienesta likumā un pēc tam šis regulējums tika pārcelts uz Atlīdzības likumu. Sākotnēji kompensācijas izmaksas kārtību noteica aizsardzības ministrs, bet kopš 2007.gada to nosaka Ministru kabinets. Šī kompensācija, tāpat kā Militārā dienesta likuma 49.pantā paredzētā uzturdevas kompensācija, atbilstoši pastāvošajam regulējumam tiek maksāta karavīriem vienādā apmērā, nevērtējot katra karavīra individuālos ikmēneša faktiskos izdevumus. Tā kā aizsardzības resorā dien ap 6500 karavīru, kompensācijas izmaksas kārtības maiņa, pārejot uz katra karavīra individuālu faktisko izdevumu ikmēneša aprēķināšanu, būtu saistīta ne tikai ar nepieciešamību mainīt pastāvošo ārējo normatīvo regulējumu, bet tā būtu arī nelietderīga, jo prasītu lielus papildu resursus:   * radītu administratīvo slogu, prasot būtisku darbinieku skaita palielināšanu; * neizbēgami rastos ar kompensāciju aprēķināšanu saistīto kļūdu risks, kas savukārt palielinātu tiesvedību skaitu.   Tādējādi šobrīd atbilstoši Militārā dienesta likuma 55. panta trešajai daļai profesionālā dienesta karavīru, ja nepieciešams, dienesta vietā aizsardzības ministra noteiktajā kārtībā uz dienesta laiku nodrošina ar Aizsardzības ministrijas valdījumā esošu dienesta dzīvojamo telpu. Ņemot vērā drošības situāciju pasaulē, arī Latvijas Nacionālo bruņoto spēku skaitliskais sastāvs ikgadēji pieaug, taču Aizsardzības ministrijas valdījumā esošais dienesta dzīvojamais fonds nespēj visus karavīrus, kuriem tas ir nepieciešams, nodrošināt ar dienesta dzīvokļiem. Kā risinājums esošajai situācijai ir kompensācijas maksāšana par dzīvojamās telpas īri un komunālajiem maksājumiem.  Atlīdzības likuma 31. panta pirmā daļa pašreiz nosaka, ka ikvienam karavīram izmaksā kompensāciju dzīvojamās telpas īres izdevumu un komunālo maksājumu segšanai un tās apmērs nedrīkst pārsniegt 142,29 eiro mēnesī. Likums deleģē Ministru kabinetam noteikt konkrētu kompensācijas apmēru un piešķiršanas kārtību. Atlīdzības likums neparedz iespēju nemaksāt kompensāciju atsevišķai karavīru daļai. Tas arī nedeleģē Ministru kabinetam tiesības to noteikt.  Iepriekš minētais regulējums rada nevienlīdzīgus apstākļus tiem karavīriem, kuri ir nodrošināti ar dienesta dzīvokļiem, ar pārējiem karavīriem, jo likums neparedz iespēju nemaksāt kompensāciju karavīriem, kuri ir nodrošināti ar dienesta dzīvokļiem. Savukārt dzīvojamās telpas īres un komunālie kopējie  maksājumi dienesta dzīvokļos ir ievērojami zemāki. Proti, Ministru kabineta 2013. gada 17. septembra noteikumu Nr.826 “Valsts aizsardzības militāro objektu un iepirkumu centra publisko maksas pakalpojumu cenrādis” pielikuma 4.punktā paredzētā īres maksa par dienesta dzīvokli salīdzinājumā ar tirgū pieejamo nekustamo īpašumu ir zema (no 0,41 līdz 3,13 eiro par 1m²).  Pašreiz karavīri var izmantot 165 dienesta dzīvokļus.   |  |  | | --- | --- | | **Dienesta dzīvokļu atrašanās vieta** | **Dzīvokļu skaits, kas tiek izīrēti** | | ,,Kadaga 12” | 74 | | ,,Kadaga 13” | 80 | | Caunas iela 7a, Cēsis | 10 | | Sporta iela 1–15, Rīga | 1 |   Karavīri, kuriem piešķirts dienesta dzīvoklis, neiztērē viņiem piešķirto īres kompensāciju pilnā apmērā tai paredzētiem mērķiem, tādējādi iegūstot priekšrocību salīdzinājumā ar pārējiem karavīriem.  Atlīdzības likuma grozījumu mērķis ir mazināt nevienlīdzību sociālo garantiju nodrošinājumā karavīriem, kuri dzīvo dienesta dzīvokļos, un karavīriem, kuri paši nodrošina sevi ar dzīvojamo platību.  Likumprojekts paredz, ka karavīri, kuriem ir piešķirti dienesta dzīvokļi, nesaņem kompensāciju par dzīvojamās telpas īri un komunālajiem maksājumiem, jo šiem karavīriem no Aizsardzības ministrijai piešķirtajiem valsts budžeta līdzekļiem valsts apmaksās dzīvojamās telpas īres maksu (ņemot par pamatu Ministru kabineta 2013. gada 17. septembra noteikumu Nr. 826 “Valsts aizsardzības militāro objektu un iepirkumu centra publisko maksas pakalpojumu cenrādis” pielikuma 4. punktā noteikto īres maksas apmēru), izdevumus par nekustamā īpašuma nodokli (ja tāds tiek piemērots), siltumenerģijas izdevumus un koplietošanas elektroenerģijas izdevumus, proti, komunālos pakalpojumus, kas nesaraujami saistīti ar dienesta dzīvojamo telpu un nav atkarīgi no īrnieka personīgā patēriņa, jo nav iespējams kontrolēt karavīra individuāli noslēgtos līgumus ar pakalpojumu nodrošinātājiem (piemēram, internets, televīzija) un nav iespējams kontrolēt karavīra individuāli patērētos resursus (piemēram, karavīra patērēto aukstā ūdens daudzumu nav iespējams nodalīt no pārējo personu, kas atrodas dienesta dzīvoklī pēc karavīra uzaicinājuma, patērētā). |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Valsts aizsardzības militāro objektu un iepirkumu centrs, Nacionālie bruņotie spēki |
| 4. | Cita informācija | Likumprojekta izpildi Aizsardzības ministrija nodrošinās tai piešķirto budžeta līdzekļu ietvaros, nepārsniedzot 2% no IKP. Ar likuma grozījumiem tiek mainīta finansēšanas līdzekļu aprites kārtība, nemainot vajadzību nodrošināšanai nepieciešamo finanšu līdzekļu apjomu, kas ir ieplānots Aizsardzības ministrijas budžetā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecas uz profesionālā dienesta karavīriem, kuri izmanto dienesta dzīvokļus. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts neatstāj ietekmi uz tautsaimniecību un nerada papildus administratīvo slogu, jo tas paredz izmaiņas finansēšanas līdzekļu aprites kārtībā un nemaina vajadzību nodrošināšanai nepieciešamo finanšu līdzekļu apjomu, kas jau ir ieplānots Aizsardzības ministrijas budžetā. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts un tā anotācija publiskoti Aizsardzības ministrijas tīmekļa vietnē (www.mod.gov.lv). Tādējādi sabiedrības pārstāvjiem tika dota iespēja līdzdarboties likumprojekta izstrādē. |
| 2. | Sabiedrības līdzdalība projekta izstrādē | Priekšlikumi vai iebildumi par projektu un tā anotāciju netika saņemti. |
| 3. | Sabiedrības līdzdalības rezultāti | Nav. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Nacionālie bruņotie spēki |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta īstenošana tiks veikta esošo cilvēkresursu ietvaros. Saistībā ar noteikumu projekta izstrādi nebūs nepieciešams veidot jaunas institūcijas, likvidēt vai reorganizēt esošās. |
| 3. | Cita informācija | Nav. |

Ministru prezidenta biedrs,

aizsardzības ministrs A. Pabriks

V.Upeniece 67335241

[Vita.Upeniece@mod.gov.lv](mailto:Vita.Upeniece@mod.gov.lv)

v\_sk = 1065